Karsiah Sie

Karsiah Sie deuyito yito timamaliyo le Hendrawan Sie,talangota lo ta kurubani iloponu lo’eya to Tragedi Trisakti.Tala’iliyo lowali talatuwawu lo ta wopatota iloponu lo’eya ilobutahe lo poluru apparat to Kampus Trisakti.
Tutumuliyo donggo kiki’o
Karsia pilotutuliyo lonto keluarga Suku Dayak kenyah to Kalimantan Timur.Karsiah lonikah to umuru 15 Tawunu wawu yilotutu tala’iliyo Hendrawan Sie dulotawunu lapatiyoma’o to Balik Papan.Tiyo dila porna lotihulo’a to bangga losikolah tunggulo tiyo ngope’e-ngope’e lowali bahan hepohende’a lo tatolimbunga totililiyo.Hale boti u lo’odorongi wala’iyo ngotaliyo Hendriawan Sie lohumbuto sikolaliyo tunggulo to bangga lo kuliah.

Aktivisme
Tala’iliyo li Karsiah iloponu lo’eya to delomo tragedy Trisakti 12 Mei 1998,Karsiah dila ta lato piloleleyaliyo de'uyito wala’iyo la’i lowali korban bilutahiyo lo apparat.Karsiah lo’otapu Habari deuyito wala’iyo lodehu to tutu’adu wawu pohileliyo lato mona’o ode Jakarta.To’u maledungga ode Jakarta ,Karsiah malo’odungga wala’iyo pilopotuwangiyo to kasi .Karsiah lo heyima’o ode Jakarta motolodudu’a perkembangan kasus lo wala’iyo ta la’i.

Tutumulo Lapata’o Tragedi
Lapato Tragedi Trisakti lo’opate wala’iyo la’i ,Karsiah Lo’o’alami guncangan hebat.Tiyo ngope’e hulo-hulo’o tobihu dalalo wolo udihu-dihu moku wolo ila wawu hepomu-pomulatiliyo to dalalo.To Tawunu 2000,Karsiah yilohiyaliyo karaja wawu yilohiyaliyo tomele lo Universitas Trisakti.Timi’idu Mahasiswa TriSakti hemohibodu ‘Bunda Karsiah. Karsiah hemokaraja to Koperasi Universitas Trisakti hihewoliyo 13 Tawunu tunggulo pulitiyo pilohileliyo mohuheli lo Rektor Universitas Trisakti sababu duto-dutola thypus. Dulopulu lotawunu lapato reformasi ,Karsiah tumu-tumulo tutuwawu wolo hemololimo dumbulo lonto Universitas Trisakti deboliliyoma’o bakasi lo sikolah Almarhum wala’iyo la’i.
 Referensi 

Dalala:Tawu
Dalala:Wikipedia25